Maurice Malpas

**Maurice Daniel Robert Malpas** (født 3. august 1962 i Dunfermline) er en skotsk tidligere fotballspiller og senere trener som spilte venstreback i sin aktive karriere. Han er mest kjent for sin lange periode hos Dundee United FC, men var også en del av Skottlands tropp under VM i fotball 1986, VM i fotball 1990 og EM i fotball 1992.

## Klubbkarriere
Malpas begynte sin fotballkarriere med ungdomsfotball hos Leven Royals, før han i 1979 signerte på en kontrakt med Dundee United FC. Han fikk sin førstelagsdebut i november 1981, men på grunn av studier (B.Sc. i Elektroteknikk) ble han ikke fast etablert på førstelaget før i 1983. Han etablerte seg fast på venstrebacken, og ble sett på som en av Skottlands beste i denne posisjonen da han ble tatt ut i tre strake mesterskap for landslaget. Han var med på å vinne Skotsk Premier League i 1982/1983-sesongen, som ble hans eneste seriemesterskap. Han var også med på å spille seg frem til finalen under UEFA-cupen 1986/87, som Dundee tapte til fordel for IFK Göteborg.

I 1991 ble han spillende trener for klubben, samtidig som han ble tildelt SFWA Footballer of the Year. Han var også med på å vinne Scottish Cup på sitt fjerde forsøk 1993/1994-sesongen, hvor Dundee endte opp som sølvvinner i 1984/1985, 1986/1987, 1987/1988 og 1990/1991-sesongen. Frem til han la opp som aktiv spiller i 2000 fikk han 617 seriekamper for Dundee United, noe som er klubbrekord. Etter at Malpas la opp som spiller ble han trener på heltid før han forlot klubben i januar 2003.

## Landslagskarriere
Malpas fikk sin landslagsdebut for  i 1984. Han ble deretter tatt ut i landslagstroppen til VM i fotball 1986 i Mexico av landslagstrener Alex Ferguson, hvor han spilte i to gruppespillkamper mot henholdsvis  (0–1) og  (1–2). Han ble også tatt ut i troppen til det påfølgende verdensmesterskapet i Italia av landslagstrener Andy Roxburgh, hvor han spilte alle de tre gruppespillkampene mot  (0–1),  (2–1) og  (0–1).

Malpas ble den 3. juni 1992 tildelt sin 50 landskamp mot  (0–0), og fikk tildelt kapteinsbindet i den forbindelse. Han ble deretter tatt ut i troppen til EM i fotball 1992 i Sverige, hvor Skottland og Malpas møtte  (0–1) og  (0–2) i gruppespillet. Han var derimot ubenyttet reserve i kampen mot , som Skottland vant 3–0.

## Trenerkarriere
Vinteren 2003 ble han assisterende manager for Terry Butcher i Motherwell FC, men i mai 2006 rykket han opp og tok over rollen som manager etter at Butcher forlot klubben til fordel for Sydney FC. Malpas forlot vervet i juni 2007 da han såvidt berget Motherwell fra å rykke ned. I august samme år ble han midlertidig manager for Skottland U-21, men ble senere på høsten erstattet av Billy Stark på permanent basis.

I januar 2008 ble Malpas ansatt som manager hos engelske Swindon Town FC, hvor han tok over etter hans tidligere lagkamerat Paul Sturrock. Malpas gikk gjennom en lang rekke med moderate resultater og tap i både FA-cupen og Johnstone's Paint Trophy, noe som bidro til at han ble sparket i november 2008.

## Meritter
;Dundee United
* **[[Scottish Premier League]] (1):** 1982/1983
* **[[Scottish Cup]] (1):** 1993/1994

;Individuelt
* **[[SFWA Footballer of the Year]]:** 1991

## Referanser


## Eksterne lenker
*